Fælles Beredskab på [adresse] 
Sagsfremstilling 
6.      Fælles Beredskab på [adresse]  
                                                                                                                        Åbent 
Sagsnr.: 326-2014-120418     J.nr.: 14.00.00            Henry Nissen.: 326-2014-298744 
  
[adresse] 
På baggrund af bl.a. økonomiaftalen mellem Regeringen og Kommunernes Landsforening skal der i 
Kommunalbestyrelsen træffes beslutning om etablering af et fælleskommunalt Beredskab for de vestsjællandske 
kommuner. Nedenfor følger et forslag til et overordnet og principielt beslutningsgrundlag som afsæt for 
iværksættelse af det administrative forarbejde, der skal gennemføres forud for den endelige politiske beslutning om 
etablering af det fælles Beredskab. 
  
I sagens natur vil der være en lang række forhold, der vanskeligt kan træffes beslutning om på nuværende tidspunkt 
og som kræver nærmere analyser og undersøgelser. Disse analyser skal gennemføres i den kommende tid og forud 
for den endelige politiske stillingtagen til grundlaget for sammenlægningen af de 6 kommuners beredskaber.  
  
Baggrund 
Det følger af aftalen mellem Regeringen og KL om kommunernes økonomi for 2015, at de nuværende 87 
kommunale beredskaber skal samles i op til 20 større og mere bæredygtige tværkommunale enheder senest den 1. 
januar 2016. Allerede tidligere på året har der været gennemført drøftelser mellem de vestsjællandske kommuner 
om mulighederne for etablering af et fælles Beredskab. Der er i den forbindelse bl.a. gennemført en kortlægning af 
beredskabsområdet i de respektive kommuner. 
  
Det følger desuden af økonomiaftalen, at de nye større kommunale beredskabsenheder kan varetage nogle af de 
mere specialiserede beredskabsfunktioner, der i dag varetages af staten. Der optages derfor drøftelser mellem KL 
og Forsvarsministeriet om hvilke funktioner i staten, der kan flyttes til de kommunale beredskaber med tilhørende 
økonomisk kompensation. Det er på nuværende tidspunkt ikke afklaret, hvad dette kommer til at betyde for de 
fremtidige fælleskommunale beredskaber. 
  
KKR [adresse] har på både juni- og septembermøderne drøftet de opgaver, der flyder af økonomiaftalen, jf. ovenfor. 
Dette bl.a. med henblik på at sikre, at alle kommunerne i [adresse] bliver en del af et fælleskommunalt 
Beredskab og derved ikke lades alene tilbage. KKR [adresse] drøftede på sit møde den 9. september 2014 2 
forskellige modeller for, hvordan kommunerne i [adresse] kan etablere beredskabsområder indenfor de 
rammer, der er givet i aftalen mellem Regeringen og KL. I den ene model (B1) arbejdes der med 3 
beredskabsområder - og i den anden (B2) med 4 beredskabsområder. Forskellen på de 2 modeller består primært 
i, om det allerede etablerede beredskabsfællesskab, der er etableret mellem [adresse] og [adresse] kommuner, 
skal fortsætte uændret, eller om de skal slås sammen med de sydsjællandske kommuner. Konklusionen på KKR 
mødet blev følgende: 
  
"KKR Sjælland drøftede sagen og pegede på model B2 som udgangspunkt for det videre arbejde. Arbejdet 
påbegyndes inden for klyngerne, og samtidig holdes muligheden åben for de kommuner, der endnu ikke er 
politisk afklaret i forhold til, hvilke klynger de vil indgå i. I den forbindelse blev det påpeget, at det er vigtigt, at 
klyngerne holder de relevante kommuner orienteret om arbejdet i klyngerne. 
  
I forhold til den østlige klynge blev der på mødet, af flere kommuner, givet udtryk for, at de sonderer muligheden 
for også at samarbejde med kommuner i hovedstadsområdet. Der var på mødet en fælles forståelse for, at der 
skal findes en samlet model, der sikrer, at alle kommuner indgår i en løsning og at ingen lades tilbage.  
På [adresse] møde i november 2014, vil der blive givet en orientering om status for politisk stillingtagen og 
fremdriften i de enkelte klynger. K17 blev anmodet om at iværksætte en kortlægning af kommunernes vagt- og 
alarmcentraler." 
  
Det følger af KKR's anbefalede model, at der lægges op til etablering af et beredskabsområde, bestående af 
[adresse], Holbæk, Kalundborg, Sorø, Lejre og [adresse], hvilket giver mulighed for, at arbejdet med at 
etablere det fornødne beslutningsgrundlag for etablering af det fælleskommunale beredskab i de vestsjællandske 
kommuner nu kan igangsættes. 
  
Det skal bemærkes, at Lejre Kommune den 27. oktober 2014 tager endelig stilling til, om kommunen søger ind i et 
samarbejde med de [adresse] eller de vestsjællandske kommuner. Lejre Kommune har tidligere orienteret sig mod et 
samarbejde med de vestsjællandske kommuner, hvilket også er oplyst i sagsfremstillingen til KKR, og bekræftes af 
foreløbige tilbagemeldinger fra Lejre Kommune. Det forudsættes derfor i denne sagsfremstilling, at Lejre Kommune 
deltager i samarbejdet mellem de vestsjællandske kommuner.    
  
Som en del af principbeslutningen, om igangsætning af det forberedende arbejde med at etablere et fælles 
beredskab for de vestsjællandske kommuner, vedlægges et forslag til grundlæggende principper for arbejdet som 
bilag. Det anbefales tillige, at disse tiltrædes af de 6 Byråd/Kommunalbestyrelser, som grundlag for det videre 
arbejde med at udforme et egentligt beslutningsgrundlag for etablering af det fælles Beredskab på [adresse]. 
Der forelægges tillige en overordnet tidsplan for det videre arbejde. 
  
BEHANDLING 
Direktion, Økonomiudvalg, Kommunalbestyrelse. 
  
INDSTILLING 
Kommunaldirektøren indstiller, at  
· Det godkendes, at arbejdet med at etablere et politisk beslutningsgrundlag for etablering af et fælleskommunalt 
beredskab for [adresse], Holbæk, Kalundborg, Sorø, Slagelse og Lejre kommuner igangsættes snarest muligt og i 
overensstemmelse med den forelagte overordnede tidsplan 
· Principperne for etableringen af det fælleskommunale beredskab godkendes. 
  
ØKONOMISKE KONSEKVENSER 
Der er i økonomiaftalen forudsat besparelser på 50 mio. kr. i 2015, stigende til 75 mio. kr. i 2016 og årene frem. 
Disse beløb er omfattet af det normale DUT-princip og udmøntes ved en nedregulering af de kommunale bloktilskud. 
Herudover er det aftalt, at der er et yderligere besparelsespotentiale i 2015 og årene frem på 100 mio. kr. Denne 
post tilhører moderniseringspuljen, hvilket betyder, at pengene bliver i kommunerne, hvis kommunerne hjemtager 
gevinsten. 
  
Det er ikke muligt på nuværende tidspunkt at beskrive, hvilke konsekvenser det har for Beredskabet i de enkelte 
kommuner. 
Direktionens møde den 15. oktober 2014: 
Direktionen vedtog at anbefale kommunaldirektørens indstilling. 
Økonomiudvalgets møde den 22. oktober 2014: 
Udvalget vedtog at anbefale Direktionens indstilling. 
  
Bilag 
  
  
  
  
  
Kommunalbestyrelsens møde den 29. oktober 2014: 
Forslag til principper fælleskommunalt Beredskab på [adresse] 
326-2014-284593 
Forslag til faseplan, politisk behandling oktober 2014 
326-2014-310049 
Kommunalbestyrelsen vedtog at godkende Økonomiudvalgets indstilling. 
